मूल्यमीमांसा
मूल्यमीमांसा (अंग्रेजी-Axiology; युनानी ἀξία व λογία से व्युत्पत्तित) या मूल्य का सिद्धांत दर्शनशास्त्र की वह शाखा है जिसके अंतर्गत मूल्य के स्वभाव, उद्भव, प्रकार तथा मूल्य की प्रसमीक्षा (value-judgment) और उसके तात्विक संस्तरण (ontological foundation) की दार्शनिक विवेचना की जाती है। यह विधा यह वर्गीकृत करने से संबंधित है कि कौन सी चीजें अच्छी हैं,और वे कितनी अच्छी हैं। मूल्य की विभिन्न धारणाएं दर्शन की अन्य शाखाओं को जन्म देती हैं जैसे नीतिशास्त्र(आचरण का मूल्यांकन,)- विशेषकर अधिनीतिशास्त्र, सौंदर्यशास्त्र (कला का मूल्यांकन), तथा समाजिक व राजनितिक दर्शन(समाजिक व्यवस्था का मूल्यांकन)। मूल्यमीमांसा, एक विशिष्ठ विधा के रूप में १९०० की दशक में विकसित हुआ जब पॉल लैपी(१९०२) और एडुआर्ड वॉन हार्टमैन(१९०८) ने अपने कृतियों में अंग्रेज़ी शब्द एक्सियोलॉजि का पहली बार प्रयोग किया। अंतर्वर्ती और बहिर्वर्ती मूल्य के बीच का अंतर, मूल्यमीमांसा के लिए अधिगृहित है। एक अवधारणा यह मानती है कि कोई वस्तु आंतरिक रूप से मूल्यवान तब है यदि वह अपने आप में अच्छी है या स्वयं के लिये अच्छी है । आमतौर पर यह माना जाता है कि अंतर्वर्ती मूल्य, मूल्यवान इकाई की कुछ विशेषताओं पर निर्भर करता है। इसके विपरीत, बहिर्वर्ती या करण मूल्य इसलिये मूल्यवान होते हैं क्योंकि वह उन किसी अंतर्वर्ती मूल्य की चीजों का साधन हैं। मूल्य के मूल सिद्धांत यह निर्धारित करने का प्रयास करते हैं कि किन तत्व का मूल्य अंतर्वर्ती है।